CELEX: 62013CA0503
Language: fi
Date: 2015-03-05 00:00:00
Title: Yhdistetyt asiat C-503/13 ja C-504/13: Unionin tuomioistuimen tuomio (neljäs jaosto) 5.3.2015 (ennakkoratkaisupyynnöt, jotka on esittänyt Bundesgerichtshof – Saksa) – Boston Scientific Medizintechnik GmbH v. AOK Sachsen-Anhalt – Die Gesundheitskasse (C-503/13) ja Betriebskrankenkasse RWE (C-504/13) (Ennakkoratkaisupyyntö — Kuluttajansuoja — Tuotevastuu — Direktiivi 85/374/ETY — 1 artikla, 6 artiklan 1 kohta ja 9 artiklan ensimmäisen kohdan a alakohta — Sydämentahdistin ja asennettava rytmihäiriötahdistin — Tuotteen toimimattomuusriski — Henkilövahinko — Turvallisuudeltaan puutteelliseksi väitetyn tuotteen poistaminen ja korvaaminen toisella tuotteella — Toimenpiteestä aiheutuneiden kustannusten korvaaminen)

27.4.2015   
            
            
               FI
            
            
               Euroopan unionin virallinen lehti
            
            
               C 138/9
            
         Unionin tuomioistuimen tuomio (neljäs jaosto) 5.3.2015 (ennakkoratkaisupyynnöt, jotka on esittänyt Bundesgerichtshof – Saksa) – Boston Scientific Medizintechnik GmbH v. AOK Sachsen-Anhalt – Die Gesundheitskasse (C-503/13) ja Betriebskrankenkasse RWE (C-504/13)
   (Yhdistetyt asiat C-503/13 ja C-504/13) (1)
   
   ((Ennakkoratkaisupyyntö - Kuluttajansuoja - Tuotevastuu - Direktiivi 85/374/ETY - 1 artikla, 6 artiklan 1 kohta ja 9 artiklan ensimmäisen kohdan a alakohta - Sydämentahdistin ja asennettava rytmihäiriötahdistin - Tuotteen toimimattomuusriski - Henkilövahinko - Turvallisuudeltaan puutteelliseksi väitetyn tuotteen poistaminen ja korvaaminen toisella tuotteella - Toimenpiteestä aiheutuneiden kustannusten korvaaminen))
   (2015/C 138/11)
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Bundesgerichtshof
   
      Pääasian asianosaiset
   
   
      Valittaja: Boston Scientific Medizintechnik GmbH (C-503/13 ja C-504/13)
   
      Vastapuolet: AOK Sachsen-Anhalt – Die Gesundheitskasse (C-503/13) ja Betriebskrankenkasse RWE (C-504/13)
   
      Tuomiolauselma
   
   
               1)
            
            
               Tuotevastuuta koskevien jäsenvaltioiden lakien, asetusten ja hallinnollisten määräysten lähentämisestä 25.7.1985 annetun neuvoston direktiivin 85/374/ETY 6 artiklan 1 kohtaa on tulkittava siten, että mikäli samaan tuoteryhmään tai tuotantosarjaan kuuluvat tuotteet, kuten sydämentahdistimet ja asennettavat rytmihäiriötahdistimet, todetaan mahdollisesti turvallisuudeltaan puutteellisiksi, tällainen tuote voidaan katsoa turvallisuudeltaan puutteelliseksi ilman, että on tarpeen todeta kyseistä puutetta tässä tuotteessa.
            
         
               2)
            
            
               Direktiivin 85/374 1 artiklaa ja 9 artiklan ensimmäisen kohdan a alakohtaa on tulkittava siten, että sydämentahdistimen tai asennettavan rytmihäiriötahdistimen kaltaisen turvallisuudeltaan puutteellisen tuotteen vaihtamiseksi suoritetusta kirurgisesta toimenpiteestä aiheutunut vahinko on kuolemasta tai muusta henkilövahingosta aiheutunut vahinko, josta valmistaja on vastuussa, mikäli toimenpide on tarpeellinen tarkasteltavana olevan tuotteen puutteellisen turvallisuuden poistamiseksi. Ennakkoratkaisua pyytäneen tuomioistuimen asiana on tarkistaa, täyttyykö tämä edellytys pääasioissa.
            
         
      (1)  EUVL C 352, 30.11.2013.